Document ID: 31972D0279

Padomes Lēmums
(1972. gada 31. jūlijs),
ar ko izveido Lauksaimniecības statistikas pastāvīgo komiteju
(72/279/EEK)
EIROPAS KOPIENU PADOME,
ņemot vērā Eiropas Ekonomikas kopienas dibināšanas līgumu,
ņemot vērā Komisijas iesniegto lēmuma projektu,
tā kā Padomes pieņemtajos tiesību aktos, kas attiecas uz lauksaimniecības statistiku, ir paredzēta procedūra ciešas sadarbības izveidošanai starp dalībvalstīm un Komisiju, lai atvieglotu šo tiesību aktu izpildi; tā kā jāizveido komiteja, kas pilda pienākumus, kas tai paredzēti minētajos tiesību aktos, lai nodrošinātu minēto sadarbību;
tā kā vēlams, lai šī komiteja izskatītu visus citus jautājumus, kas rodas saistībā ar minētajiem tiesību aktiem,
IR PIEŅĒMUSI ŠĀDU LĒMUMU.
1. pants
Ar šo izveido Lauksaimniecības statistikas pastāvīgo komiteju (turpmāk - "Komiteja"); tajā ietilpst dalībvalstu pārstāvji un Komisijas pārstāvis, kas ir priekšsēdētājs.
2. pants
Komiteja pilda pienākumus, kas tai paredzēti Padomes pieņemtajos noteikumos lauksaimniecības statistikas jomā šajos noteikumos paredzētajos gadījumos un saskaņā ar paredzētajiem nosacījumiem. Turklāt tā var izskatīt visus citus jautājumus, kas rodas saskaņā ar šiem noteikumiem un kurus tai iesniedz priekšsēdētājs pēc paša ierosmes vai pēc kādas dalībvalsts lūguma.
3. pants
Komiteja apstiprina savu reglamentu.
Briselē, 1972. gada 31. jūlijā

Labels: 15
6